*Projekts*

LATVIJAS REPUBLIKAS MINISTRU KABINETS

2020. gada Noteikumi Nr.

Rīgā (prot. Nr.            . §)

### Grozījumi Ministru kabineta 2017.gada 4.aprīļa noteikumos Nr.199 “Noteikumi par dabasgāzes apriti un akcīzes nodokļa piemērošanas kārtību”

*Izdoti saskaņā ar likuma "Par akcīzes nodokli"*

*2. panta 7.1 daļu, 6.1 panta piekto daļu,*

*15.1 panta ceturto daļu un 22. panta sesto daļu*

1. Izdarīt Ministru kabineta 2017. gada 4. aprīļa noteikumos Nr.199 “Noteikumi par dabasgāzes apriti un akcīzes nodokļa piemērošanas kārtību” (Latvijas Vēstnesis, 2017, 76. nr.) šādus grozījumus:

* 1. svītrot 1.6. apakšpunktu;
	2. papildināt noteikumus ar 1.9. un 1.10. apakšpunktu šādā redakcijā:

“1.9. kārtību, kādā piešķir vai anulē tiesības piemērot likuma 15.1 panta pirmās daļas 3. punktā minēto likmi par dabasgāzi;

1.10. kārtību, kā tiek aprēķināts un atgūts nelikumīgs komercdarbības (valsts) atbalsts.”;

* 1. svītrot 2.3. apakšpunktā vārdus “ieved un”;
	2. svītrot 2.6. apakšpunktā skaitli un vārdu “59. un”;
	3. papildināt 3. punktu ar vārdiem un skaitļiem “izņemot nosacījumus par komercdarbības (valsts) atbalstu, kādi ir noteikti šo noteikumu IV1 sadaļā”;
	4. papildināt noteikumus ar 27.1 un 27.2 punktu šādā redakcijā:

“27.1 Ja tiek pārtraukta darbība speciālajā atļaujā (licencē) norādītajā darbības vietā, vai speciālajā atļaujā (licencē) norādītajai darbības vietai piešķirta jauna adrese, komersants iesniedz Valsts ieņēmumu dienestā iesniegumu par speciālajā atļaujā (licencē) norādīto ziņu aktualizēšanu.

27.2 Ja mainās speciālajā atļaujā (licencē) norādītais komersanta nosaukums, Valsts ieņēmumu dienests aktualizē speciālajā atļaujā (licencē) norādītās ziņas.”;

* 1. izteikt 46. punkta trešo teikumu šādā redakcijā:

“Valsts nodevu nemaksā par ziņu aktualizēšanu speciālajā atļaujā (licencē) saskaņā ar šo noteikumu 27.1 un 27.2 punktu.”;

* 1. papildināt 58. punktu ievaddaļā aiz vārdiem “nodokli neapliek” ar vārdu “likuma”;
	2. svītrot 59. un 60. punktu;
	3. izteikt 61. punktu šādā redakcijā:

“61. Likuma 15.1 panta pirmās daļas 3. punktā noteikto nodokļa likmi piemēro dabasgāzei, kuru izmanto:

61.1. rūpnieciskās ražošanas un citos ar ražošanu saistītos procesos, lauksaimniecības izejvielu pirmapstrādes tehnoloģisko iekārtu darbināšanai un tehnoloģiski nepieciešamā klimata nodrošināšanai rūpnieciskās ražošanas un lauksaimniecības izejvielu pirmapstrādes telpās. Par rūpnieciskās ražošanas telpām ir uzskatāmas telpas, kurās nepieciešams ievērot attiecīgu tehnoloģisko klimatu atbilstoši labas ražošanas prakses nosacījumiem vai saskaņā ar tehnoloģisko procesu reglamentējošo dokumentāciju;

61.2. lauksaimniecībā izmantojamās zemes segto platību (siltumnīcu) siltumapgādei;

61.3. rūpniecisko mājputnu novietņu (kūts) un inkubatoru siltumapgādei.”;

* 1. svītrot 63. punktā vārdus “kuru atbrīvo no nodokļa, vai”;
	2. svītrot 66. punktā skaitli “59.”;
	3. svītrot 67. punktā vārdu un skaitli “un 59.”;
	4. svītrot 68. un 69. punktā skaitli “59.”;
	5. papildināt noteikumus ar IV1 sadaļu šādā redakcijā:

“**IV1. Likuma 15.1 panta pirmās daļas 3. punktā noteiktās likmes piemērošana**

70.1 Likuma 15.1 panta pirmās daļas 3. punktā noteikto nodokļa likmi piemēro dabasgāzei izmantošanai šā punkta “a”, “b” un “c” apakšpunktos noteiktajiem mērķiem saskaņā ar Komisijas 2014. gada 17. jūnija Regulas (EK) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187) (turpmāk – regula Nr. 651/2014), 44. panta 1. un 2. punktu.

70.2 Atbalstu, piemērojot likuma 15.1 panta pirmās daļas 3. punktā noteikto nodokļa likmi dabasgāzei izmantošanai šā punkta “a”, “b” un “c” apakšpunktos noteiktajiem mērķiem, attiecībā uz vienām un tām pašām attiecināmajām izmaksām, kas piešķirts šo noteikumu ietvaros, nedrīkst kumulēt ar valsts atbalstu citu atbalsta programmu vai individuālā atbalsta projekta ietvaros, tai skaitā *de minimis* atbalstu, neatkarīgi no finansējuma avota.

70.3 Likuma 15.1 panta pirmās daļas 3. punktā noteikto nodokļa likmi nepiemēro dabasgāzei izmantošanai šā punkta “a”, “b” un “c” apakšpunktos noteiktajiem mērķiem, ja dabasgāzi:

 70.3 1. izmanto regulas Nr. 651/2014 1. panta 2. punkta “c” un “d” apakšpunktā minētajai darbībai;

 70.3 2. izmanto regulas Nr. 651/2014 1. pantā 3. punktā minētajos gadījumos;

 70.3 3. izmanto regulas Nr. 651/2014 1. panta 4. punkta “a” un “c” apakšpunktā minētajos gadījumos.

70.4 Galalietotājs nodrošina darbību un izmaksu nošķiršanu saskaņā ar regulas Nr. 651/2014 1. panta 3. punktu, ja galalietotājs vienlaikus izmanto dabasgāzi gan izslēgtajās nozarēs, gan nozarēs, uz kurām attiecas Komisijas regulas Nr. 651/2014 darbības joma.

70.5 Likuma 15.1 panta pirmās daļas 3. punktā noteikto nodokļa likmi nepiemēro dabasgāzei izmantošanai šā punkta “a”, “b” un “c” apakšpunktos noteiktajiem mērķiem, ja galalietotājs atbilst regulas Nr. 651/2014 2. panta 18. punktā minētajai grūtībās nonākušā uzņēmuma definīcijai.

70.6 Lai saņemtu tiesības iegādāties dabasgāzi, kurai piemēro likuma 15.1 panta pirmās daļas 3. punktā noteikto nodokļa likmi, galalietotājs Lauku atbalsta dienesta Elektroniskajā pieteikšanās sistēmā iesniedz iesniegumu (5. pielikums).

70.7 Lauku atbalsta dienests 30 dienu laikā no iesnieguma iesniegšanas dienas:

70.71. izvērtē galalietotāja iesniegumā sniegto informāciju un tā atbilstību šo noteikumu 70.1, 70.2, 70.3, 70.4 un 70.5  punkta prasībām;

70.7 2. pieņem lēmumu piešķirt tiesības uz pieciem gadiem iegādāties dabasgāzi, kurai piemēro likuma 15.1 panta pirmās daļas 3. punktā noteikto nodokļa likmi;

70.7 3. pieņem lēmumu nepiešķirt tiesības iegādāties dabasgāzi, kurai piemēro likuma 15.1 panta pirmās daļas 3. punktā noteikto nodokļa likmi, ja galalietotājs neizmanto dabasgāzi vismaz vienam no likuma 15.1 panta pirmās daļas 3. punkta “a”, “b” un “c” apakšpunktos minētajiem mērķiem vai neatbilst šo noteikumu vismaz vienai 70.1, 70.2, 70.3 vai 70.4 punkta prasībai, vai atbilst 70.5 punktā noteiktajam;

70.7 4. Lauku atbalsta dienests informē par pieņemto lēmumu galalietotāju un Valsts ieņēmumu dienestu.

70.8 Saskaņā ar regulas Nr. 651/2014 12. pantu galalietotājs ar dabasgāzes izmantošanu atbilstoši likuma 15.1 panta 3. punkta “a”, “b” un “c” apakšpunktos noteiktajiem mērķiem saistītos dokumentus glabā 10 gadus no atbalsta piešķiršanas dienas, savukārt Lauku atbalsta dienests ar valsts atbalsta piešķiršanu saistītos dokumentus glabā 10 gadus no dienas, kad šo noteikumu ietvaros ir piešķirts pēdējais atbalsts.

70.9 Lauku atbalsta dienests izlases veidā gadā pārbauda vismaz 10 procentus galalietotāju atbilstību par dabasgāzes izmantošanu atbilstoši likuma15.1 panta pirmās daļas 3. punkta “a”, “b” vai “c” apakšpunktā noteiktajiem mērķiem un šo noteikumu 70.3 un 70.4 punkta minētajām prasībām. Ja tiek konstatēta galalietotāja neatbilstība šo noteikumu prasībām, Lauku atbalsta dienests atceļ šo noteikumu 70.7 2. apakšpunktā minēto lēmumu un par to informē galalietotāju un Valsts ieņēmumu dienestu.

70.10 Lauku atbalsta dienests pieņem 70.72. apakšpunktā minēto lēmumu līdz regulas Nr. 651/2014 59.pantā noteiktajam termiņam.

70.11 Valsts ieņēmumu dienests iesniedz Finanšu ministrijā informāciju par šajos noteikumos piešķirto atbalstu, piemērojot Likuma 15.1 panta pirmās daļas 3. punktā noteikto nodokļa likmi dabasgāzei izmantošanai šā punkta “a”, “b” un “c” apakšpunktos noteiktajiem mērķiem, iesniegšanai Eiropas Komisijā saskaņā ar normatīvajiem aktiem par kārtību, kādā Eiropas Komisijā iesniedz gada ziņojumus par valsts atbalsta izdevumiem, un kārtību, kādā piešķir un anulē elektroniskās sistēmas lietošanas tiesības.

70.12 Informācijas publicēšanu par šo noteikumus ietvaros sniegto valsts atbalstu, piemērojot likuma 15.1 panta pirmās daļas 3. punktā noteikto nodokļa likmi, nodrošina Lauku atbalsta dienests atbilstoši regulas Nr. 651/2014 9. panta 1., 2., un 4. punktam. Informāciju publicē, ievērojot regulas Nr. 651/2014 II un III pielikumā noteiktās prasības.

70.13 Par atbalsta piešķiršanas dienu uzskatāma diena, kad Lauku atbalsta dienests pieņēmis šo noteikumu 70.72. apakšpunktā minēto lēmumu.

70.14 Ja tiek konstatēti šajos noteikumos noteikto valsts atbalsta prasību pārkāpumi, galalietotājam ir pienākums iemaksāt valsts budžetā visu šo noteikumu ietvaros saņemto nelikumīgo valsts atbalsta summu, kuru nosaka, saskaitot sekojošas summas:

70.14 1. nelikumīgā valsts atbalsta apmēra un nokavējuma naudas summu par saņemto nelikumīgā valsts atbalsta apmēru nelikumīga valsts atbalsta procentu aprēķina periodā līdz trīs gadiem, skaitot atpakaļ no lēmuma par nelikumīga valsts atbalsta atgūšanu pieņemšanas, aprēķina likumā “Par nodokļiem un nodevām” noteiktajā kārtībā;

70.14 2. nelikumīgā valsts atbalsta apmēra un nelikumīga valsts atbalsta procentu summu par saņemto nelikumīgā valsts atbalsta apmēru nelikumīga valsts atbalsta procentu aprēķina periodā, kas pārsniedz šo noteikumu 70.141. apakšpunktā noteikto trīs gadu periodu, aprēķina, izmantojot šādu formulu:

$A=\sum\_{n=1}^{\infty }\left(M\_{n}x\left(1+r\_{t}\right)^{{365}/{365}}x\left(1+r\_{t+1}\right)^{{365}/{365}}x\left(1+r\_{t+2}\right)^{{365}/{365}}x\left(1+r\_{t+3}\right)^{{d\_{n}}/{365}}\right)$, kur

*A -* nelikumīga valsts atbalsta apmēra un nelikumīga valsts atbalsta procentu summa par saņemto nelikumīgā valsts atbalsta apmēru nelikumīga valsts atbalsta procentu aprēķina periodā, kas pārsniedz trīs gadu periodu.

*Mn* - katrs saņemtais nelikumīgā valsts atbalsta apmērs *euro* valūtā, kas faktiski saņemts pirms šo noteikumu 70.14 1. punktā minētā trīs gadu perioda.

*n -* nelikumīgā valsts atbalsta apmēra saņemšanas gadījumi.

*ry -* atsauces likme, izteikta procentos, kuru publicē Eiropas Komisija saskaņā ar Komisijas 2004. gada 21. aprīļa regulas (EK) Nr. 794/2004, ar ko īsteno Padomes regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai 10. pantu, un kura bija spēkā brīdī, kad nelikumīgs valsts atbalsta apmērs saņemts, pieskaitot 100 bāzes punktus.

*t -* katram saņemtajam nelikumīgā valsts atbalsta apmēram piemērojamo atsauces likmi pārskata ik gadu un attiecībā uz nākamo periodu piemēro atjaunoto (t+1) atsauces likmi attiecīgā atbalsta piešķiršanas datumā.

*dn -* nelikumīga valsts atbalsta procentu aprēķina periods katram saņemtajam nelikumīgā valsts atbalsta apmēram, izteikts dienās.

* 1. izteikt 74. punktu šādā redakcijā:

“74. Galalietotājs, kas izmanto dabasgāzi šo noteikumu 58. un 61. punktā minētajiem mērķiem, nodrošina izmantotās dabasgāzes atsevišķu uzskaiti sadalījumā pa minētajiem mērķiem. Galalietotājs dabasgāzes tirgotāja vai apstiprināta noliktavas turētāja darbībām ar dabasgāzi noteiktajā termiņā paziņo dabasgāzes tirgotājam vai apstiprinātam noliktavas turētājam darbībām ar dabasgāzi nodokļa taksācijas periodā izmantotās dabasgāzes apjomu sadalījumā pa konkrētajiem mērķiem, norādot attiecīgos Eiropas Parlamenta un Padomes 2006. gada 20. decembra Regulā (EK) Nr. 1893/2006, ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām, noteiktos NACE klasificētos procesus un kodus, kā arī paziņo to izmantotās dabasgāzes apjomu, kuru atbilstoši šo noteikumu 67. punktam ar nodokli neapliek.”;

* 1. svītrot 78., 80. punktā skaitli “59.”;
	2. papildināt noteikumus ar 78.1 punktu šādā redakcijā:

“78.1 Apstiprināts noliktavas turētājs darbībām ar dabasgāzi, nodokli aprēķina par taksācijas periodā piegādāto dabasgāzi, pamatojoties uz galalietotāja sniegto informāciju par dabasgāzes apjomu sadalījumā pa šo noteikumu 58. un 61. punktā minētajiem izmantošanas mērķiem.”;

* 1. izteikt 79. punkta pirmo teikumu šādā redakcijā:

“79. Ja galalietotājs, kas saņēmis dabasgāzi, kuru neapliek ar nodokli, izmanto to mērķim, kurš nav minēts šo noteikumu 58. punktā, galalietotājs maksājamo nodokli aprēķina attiecīgajam dabasgāzes apjomam, piemērojot nodokļa likmi, kas noteikta atbilstoši izmantošanas mērķim.”;

* 1. izteikt 81. punktu šādā redakcijā:

“81. Dabasgāzes tirgotājs un apstiprināts noliktavas turētājs darbībām ar dabasgāzi galalietotājam izrakstītajā attaisnojuma dokumentā par taksācijas periodā piegādāto dabasgāzi norāda nodokļa apmēru atsevišķi katram apjomam, kurš piegādāts konkrētam dabasgāzes izmantošanas mērķim.”;

* 1. izteikt 83. punktu šādā redakcijā:

“83. Ja Valsts ieņēmumu dienests vai Lauku atbalsta dienests konstatē, ka galalietotāja dabasgāzes tirgotājam vai apstiprinātam noliktavas turētājam ar dabasgāzi paziņotais dabasgāzes izmantošanas mērķis vai dabasgāzes apjoms sadalījumā pa izmantošanas mērķiem neatbilst faktiskajam dabasgāzes izlietojumam atbilstoši šo noteikumu 58. un 61. punktā minētajiem nosacījumiem, par aprēķinātās nodokļa starpības samaksu ir atbildīgs galalietotājs.”;

* 1. papildināt noteikumus ar 83.1 punktu šādā redakcijā:

“83.1 Ja Lauku atbalsta dienests konstatē, ka galalietotājs neizmanto dabasgāzi likuma 15.1 panta pirmās daļas 3. punkta “a”, “b” un “c” apakšpunktā minētajiem mērķiem vai neatbilst vismaz vienai šo noteikumu 70.1, 70.2, 70.3 un 70.4 minētajai prasībai, vai atbilst70.5 punktā noteiktajam, kā rezultātā ir nepamatoti saņēmis dabasgāzi, kurai piemērota likuma 15.1 panta pirmās daļas 3. punktā noteiktā nodokļa likme, Lauku atbalsta dienests par minēto informē galalietotāju un Valsts ieņēmumu dienestu, norādot informāciju par pārkāpumu un nelikumīgā valsts atbalsta periodu.”;

* 1. svītrot 84. punktā skaitli un vārdu “59. un”;
	2. papildināt noteikumus ar 84.1 punktu šādā redakcijā:

“84.1 Valsts ieņēmumu dienests, pamatojoties uz Lauku atbalsta dienesta sniegtās informācijas par šo noteikumu 70.72. apakšpunktā minētā lēmuma atcelšanu, pieņem lēmumu par nelikumīgā valsts atbalsta atgūšanu. Nelikumīgā valsts atbalstu aprēķina kā starpību starp likuma "Par akcīzes nodokli" 15.1 panta pirmās daļas 1. punktā noteikto likmi un 15.1 panta pirmās daļas 3. punktā noteikto likmi, pieskaitot nokavējuma naudu un procentus atbilstoši šo noteikumu 70.14 punktam. Aprēķināto nelikumīgā valsts atbalsta un procentu summu galalietotājs samaksā valsts budžetā 30 dienu laikā pēc Valsts ieņēmumu dienesta lēmuma saņemšanas. Ja galalietotājs lēmumā norādītajā termiņā nesamaksā aprēķināto nelikumīgā valsts atbalsta un procentu summu, to piedzen nodokļu administrēšanas jomu regulējošajos normatīvajos aktos noteiktajā kārtībā.”;

* 1. papildināt noteikumus ar 87. un 88. punktu šādā redakcijā:

“87. Grozījumi par noteikumu pielikumu izdošanu jaunā redakcijā stājās spēkā 2021. gada 1. janvārī.

88. Lai saņemtu tiesības ar 2021. gada 1. februāri iegādāties dabasgāzi, kurai piemēro likuma 15.1 panta pirmās daļas 3. punktā noteikto nodokļa likmi, galalietotājs Lauku atbalsta dienesta Elektroniskajā pieteikšanās sistēmā iesniedz iesniegumu (5. pielikums) līdz 2020. gada 30. decembrim.”;

* 1. izteikt noteikumu 1., 2., 3. un 4. pielikumu šādā redakcijā:;
	2. papildināt noteikumus ar 5. pielikumu šādā redakcijā:.

2. Noteikumi stājas spēkā 2020. gada 1. decembrī.

Ministru prezidents A. K. Kariņš

Finanšu ministrs J. Reirs